ພຽງ​ຢາງ ​ຜັກ​ດັນໃຫ້​ວ​ໍ​ຊິງ​ຕັນ ​ຜ່ອນ​ຜັນ​​ຕື່ມອີກ ຖ້າ​ຢາກ​ໃຫ້​ມີ ການ​ເຈ​ລະ​ຈາກັນ
ເກົາ​ຫຼີ​ເໜືອ ກ່າວ​ວ່າ ການ​ຕັດ​ສິນ​ໃຈ​ ຂອງ​ສະ​ຫະ​ລັດ ທີ່​ຈະ​ເລື່ອນການ​ເຝິກ​ຊ້ອມ ​ທາງ​ທະ​ຫານ​ກັບ​ເກົາ​ຫຼີ​ໃຕ້​ນັ້ນ ບໍ່​ເປັນ​ທີ່​ພຽງ​ພໍ​ຕໍ່​ຕົນ ທີ່​ຈະ​ກັບ​ຄືນ​ໄປ​ໂຕະ​ເຈ​ລະ​ຈາ.
ພຽງຢາງ ກຳລັງຜັກດັນການຜ່ອນຜັນຄັ້ງໃຫຍ່ຈາກ ວໍຊິງຕັນ ກ່ອນທີ່ເຂົາເຈົ້າຈະຕົກລົງ ສືບຕໍ່ການເຈລະຈາລະດັບທີ່ບໍ່ມີລັດຖະມົນຕີຄົນສຳຄັນເຂົ້າຮ່ວມ ຫຼື ຈັດກອງປະຊຸມສຸດ ຍອດກັບ ສະຫະລັດ ອີກ, ອີງຕາມການກ່າວຂອງບັນດາຜູ້ຊ່ຽວຊານກ່າວ ທ່ານ ແຮຣີ ກາຊິອານິສ ຜູ້ອຳນວຍຫ້ອງການຄົ້ນຄວ້າ ກ່ຽວກັບ ເກົາຫຼີ ຢູ່ສູນກາງເພື່ອ ຜົນປະໂຫຍດແຫ່ງຊາດ ໄດ້ກ່າວວ່າ “ສິ່ງທີ່ ເກົາຫຼີເໜືອ ໄດ້ລະບຸວ່າ ເຂົາເຈົ້າຕ້ອງການ ດຽວນີ້ ມີສອງຢ່າງທີ່ສຳຄັນ” ທີ່ເປັນ “ເງື່ອນໄຂລ່ວງໜ້າກ່ອນການນັດໜາຍຂອງເຂົາ ເຈົ້າໃນການສົນທະນາໃດໆ ຂ້າພະເຈົ້າຄິດວ່າໃນການໃຫ້ຄຳໝັ້ນສັນຍາຢ່າງໃດຢ່າງ ນຶ່ງຕໍ່ການບັນເທົ່າທຸກການລົງໂທດ ແລະຂ້າພະເຈົ້າຍັງຄິດວ່າເຂົາເຈົ້າຕ້ອງການການ ຢາກໃຫ້ຂຽນຢ່າງໃດຢ່າງນຶ່ງ ຫຼືປາກເປົ່າເພື່ອຄ້ຳປະກັນຄວາມປອດໄພ ” ເກົາຫຼີເໜືອ ກ່າວໃນວັນອັງຄານວານນີ້ວ່າ ການຕັດສິນໃຈຂອງສະຫະລັດ ທີ່ຈະເລື່ອນ ການເຝິກຊ້ອມທາງທະຫານກັບເກົາຫຼີໃຕ້ນັ້ນ ບໍ່ເປັນທີ່ພຽງພໍຕໍ່ຕົນ ທີ່ຈະກັບຄືນໄປ ໂຕະເຈລະຈາ ແລະທ່ານກິມ ຢົງ ໂຈລ ປະທານຄະນະກຳມະການສັນຕິພາບເອເຊຍປາຊິຟິກຂອງ ເກົາຫຼີເໜືອ ທີ່ກ່າວຢູ່ໃນຖະແຫຼງການເຜີຍແຜ່ໂດຍສູນກາງຂ່າວທາງການ ເກົາຫຼີ (KCAN) ວ່າ “ພວກເຮົາຮຽກຮ້ອງໃຫ້ສະຫະລັດ ຢຸດເຊົາການຊ້ອມລົບ ຫຼືຢຸດເຊົາ ອີກຄັ້ງນຶ່ງ ແລະເປັນເທື່ອສຸດທ້າຍ ສະຫະລັດບໍ່ສົມຄວນຝັນຫາການເຈລະຈາການ ບໍ່ໃຫ້ມີນິວເຄລຍ ກ່ອນທີ່ຈະຖິ້ມນະໂຍບາຍການຂົ່ມຂູ່ຂອງຕົນ ” ລັດຖະມົນຕີປ້ອງກັນປະເທດສະຫະລັດ ທ່ານມາກສ໌ ແອສເປີຣ ໄດ້ປະກາດໃນວັນ ອາທິດທີ່ຜ່ານມາວ່າ ສະຫະລັດ ແລະເກົາຫຼີໃຕ້ ຕົກລົງທີ່ຈະເລື່ອນກຳນົດຊ້ອມລົບ ກຳລັງທາງອາກາດໃນທ້າຍເດືອນນີ້ ທ່ານບັນລະຍາຍການເໜັງຕີງວ່າ “ເປັນການ ປະຕິບັດຂອງຄວາມດີ” ທີ່ແນໃສ່ການເຮັດໃຫ້ບັນຍາກາດແກ່ເກົາຫຼີເໜືອກັບຄືນສູ່ ໂຕະເຈລະຈາ